RO Jurnalul Ofícial al Uniunii Europene 261

31997D0427



JURNALUL OFÍCIAL AL UNIUNII EUROPENE

DECIZIA COMISIEI

din 25 iunie 1997

de stabilire a condițiilor speciale pentru importul de moluște bivalve, echinoderme, tunicate și gasteropode marine vii originare din Australia

(Text cu relevanță pentru SEE)

(97/427/CE)

COMISIA COMUNITĂȚILOR EUROPENE,

având în vedere Tratatul de instituire a Comunității Europene,

având în vedere Directiva 91/492/CEE a Consiliului din 15 iulie 1991 de stabilire a condițiilor de sănătate pentru producerea și introducerea pe piață a moluștelor bivalve vii (1), astfel cum a fost modificată ultima dată prin Actul de aderare a Austriei, Finlandei și Suediei, în special articolul 9, întrucât, în conformitate cu legislația din Australia „Department for Primary Industries and Energy – Australian Quarantine and Inspection Service – (AQIS)” este responsabil pentru inspecția sanitar-veterinară a moluștelor bivalve, a echinodermelor, a tunicatelor și a gasteropodelor marine vii și pentru monitorizarea condițiilor sanitare și de igienă ale producției acestora; întrucât aceeași legislație împuternicește AQIS să autorizeze sau să interzică recoltarea din anumite zone a moluștelor bivalve, a echinodermelor, a tunicatelor și a gasteropodelor marine vii;

întrucât AQIS și laboratoarele sale sunt în măsură să verifice în mod eficient aplicarea legislației aflate în vigoare în Australia;

întrucât autoritățile competente din Australia s-au angajat să comunice Comisiei, cu regularitate și rapiditate, informațiile privind prezența planctonului cu conținut de toxine în zonele de recoltare;

întrucât autoritățile competente din Australia au dat asigurări oficiale privind respectarea cerințelor specificate la capitolul V din anexa la Directiva 91/492/CEE și privind îndeplinirea cerințelor echivalente cu cele prevăzute de acea directivă pentru clasificarea zonelor de producție și de relocare, aprobarea centrelor de expediere și epurare și controlul sănătății publice și monitorizarea producției; întrucât, în special, orice posibilă schimbare privind zonele de recoltare este necesar să fie comunicată Comunității;

întrucât Australia este eligibilă pentru a fi inclusă pe lista țărilor terțe care îndeplinesc condițiile de echivalență menționate la articolul 9 alineatul (3) litera (a) din Directiva 91/492/CEE;

întrucât Australia dorește să exporte către Comunitate moluște bivalve, echinoderme, tunicate și gasteropode marine congelate sau prelucrate;

întrucât, în acest scop, în conformitate cu articolul 9 alineatul (3) litera (b) punctul (ii) din Directiva 91/492/CEE, ar trebui să se determine zonele de producție din care pot fi recoltate și exportate către Comunitate moluștele bivalve, echinodermele, tunicatele și gasteropodele marine;

întrucât condițiile speciale de import se aplică fără să aducă atingere deciziilor adoptate în conformitate cu Directiva 91/67/CEE a Consiliului din 28 ianuarie 1991 privind condițiile de sănătate animală care reglementează introducerea pe piață a animalelor și a produselor de acvacultură (2), astfel cum a fost modificată ultima dată prin Directiva 95/22/CEE (3);

întrucât măsurile prevăzute de prezenta decizie sunt conforme cu avizul Comitetului permanent veterinar,

ADOPTĂ PREZENTA DECIZIE:

Articolul 1

„Department for Primary Industries and Energy – Australian Quarantine and Inspection Service – (AQIS)” este autoritatea competentă din Australia pentru verificarea și certificarea conformității moluștelor bivalve, a echinodermelor, a tunicatelor și a gasteropodelor marine vii cu cerințele Directivei 91/492/CEE.

Articolul 2

Moluștele bivalve, echinodermele, tunicatele și gasteropodele marine vii originare din Australia și destinate consumului uman ar trebui să provină din zonele de producție autorizate enumerate în anexă.

Articolul 3

Prezenta decizie se adresează statelor membre.

Adoptată la Bruxelles, 25 iunie 1997. Pentru Comisie Franz FISCHLER Membru al Comisiei

(1) JO L 268, 24.9.1991, p. 1.

(2) JO L 46, 19.2.1991, p. 1.

(3) JO L 243, 11.10.1995, p. 1.

ANEXĂ

Zone de producție care respectă dispozițiile stabilite în anexa I punctul 1 litera (a) la Directiva 91/492/CEE

FRONTIERE GEOGRAFICE